Σχέσεις Βουλγαρίας-Βόρειας Μακεδονίας

Η Βουλγαρία ήταν η πρώτη χώρα που αναγνώρισε την ανεξαρτησία της τότε πρώην Γιουγκοσλαβικής Δημοκρατίας της Μακεδονίας το 1992. Σήμερα υφίστανται διμερείς σχέσεις μεταξύ της Βουλγαρίας και της Βόρειας Μακεδονίας και μάλιστα το 2017 οι δύο χώρες υπέγραψαν συνθήκη φιλίας το 2017. Παρ' όλα αυτά, η Βόρεια Μακεδονία και η Βουλγαρία έχουν διαχρονικά περίπλοκες γειτονικές σχέσεις, με τον βουλγαρικό παράγοντα να είναι γνωστός στη βορειομακεδονική πολιτική σκηνή ως "σύμπλεγμα Β".Kyril Drezov, Bulgaria and Macedonia: Voluntary Dependence on External Actors in Democratic Consolidation in Eastern Europe Volume 2: International and Transnational Factors with Jan Zielonka and Alex Pravda as ed., Oxford University Press, 2001; , pp. 413-414.

Το 2020, η Βουλγαρία πρότεινε συμβιβασμό στις μεταξύ τους διαφορές και συμφώνησε να αναγνωρίσει τη γλώσσα και την εθνική ταυτότητα της Βόρειας Μακεδονία με τον όρο η τελευταία να αναγνωρίσει τις κοινές ιστορικές ρίζες των δύο χωρών. Η Βόρεια Μακεδονία απέρριψε την πρόταση αυτή ως απειλητική. Η αναγνώριση της βουλγαρικής επιρροής στην ιστορία της Βόρειας Μακεδονίας εξακολουθεί να είναι ταμπού στο εσωτερικό της τελευταίας καθόσον έρχεται σε σύγκρουση με τις μεταπολεμικές αφηγήσεις την εποχή της Γιουγκοσλαβία, οι οποίες διακατέχονταν από έντονα αντιβουλγαρική στάση.

Στις 24 Ιανουαρίου 2022, οι πρωθυπουργοί Κίριλ Πετκόφ της Βουλγαρίας και Δημιτάρ Κοβατσέβσκι της Βόρειας Μακεδονίας συναντήθηκαν στο Σκόπια επιδιώκοντας να βελτιώσουν τις συνομιλίες των δύο χωρών και να συζητήσουν τις διαπραγματεύσεις για ένταξη της Βόρειας Μακεδονίας στην ΕΕ καθώς και άλλα ζητήματα στις σχέσεις των δύο χωρών που πρέπει να επιλυθούν.  Στις 24 Ιουνίου 2022, υπό την έντονη πίεση της ΕΕ, το κοινοβούλιο της Βουλγαρίας ενέκρινε την άρση του βέτο αναφορικά με την έναρξη των συνομιλιών για την προσχώρηση της Βόρειας Μακεδονίας στην ΕΕ.

 Διπλωματικές αποστολές 

 Η Βουλγαρία διατηρεί πρεσβεία στα Σκόπια και γενικό προξενείο στη Μπίτολα
 Η Βόρεια Μακεδονία διατηρεί πρεσβεία στη Σόφια.

 Δείτε επίσης 
 Εξωτερικές σχέσεις της Βουλγαρίας
 Προσχώρηση της Βόρειας Μακεδονίας στην Ευρωπαϊκή Ένωση

 Παραπομπές 

Κατηγορία:Διμερείς σχέσεις της Βόρειας Μακεδονίας
Κατηγορία:Διμερείς σχέσεις της Βουλγαρίας